cyanic-selkie/wikianc huggingface dataset:
Mullitt
Mullitt er eit mineral som består av aluminiumsilikat, Al6Si2O13, rombisk struktur. Det vert danna ved særs høg temperatur og er difor sjeldan i naturen. Det er ein viktig bestanddel av til dømes keramikk og fleire eldfaste material. Det oppstår ved oppvarming av andalusitt, kyanitt eller sillimanitt til kring 1300 °C. Det vert framstilt av desse minerala, og blir til brukt høgeldfast material, til dømes i tennpluggar.
Mullitt vart først skildra i 1924 etter ein førekomst på Isle of Mull i Skottland.
Torsnes kyrkje
Torsnes kyrkje er ei langkyrkje frå 1860 i Fredrikstad kommune i Østfold fylke. Byggverket er i stein og har 225 sitjeplassar.
Kyrkja har våpenhus med takryttar i vest, og sakristitilbygget i aust er frå 1918 (utvida 1963). Før kyrkja vart bygd, stod det ei mellomalderkyrkje på staden, og namnet Holm vart brukt i si tid. Under sakristitilbygget er det gravkrypt for familien Sehested.
Mykje av inventaret er frå gamlekyrkja, men Reuter fekk overta den gamle preiskestolen.
Santi Cazorla
Santiago Cazorla González er ein spansk fotballspelar som i 2014 spelar for Arsenal FC. Han vann FA-cupen med Arsenal i 2014. Han har spelt for det spanske herrelandslaget sidan 2008. Spania har to gonger vorte europameistrar i fotball med Cazorla på laget, fyrste gongen under EM i fotball 2008, andre gongen under EM i fotball 2012. I 2008 spelte han i fem av Spania sine seks kampar i meisterskapen, men i 2012 var han berre med i to kampar som innbyttar.
Banjo Paterson
Andrew Barton Paterson, mest kjend under namnet «Banjo Paterson», var ein australsk forfattar, journalist og jurist. Han vart fødd på ein sauefarm i nærleiken av den vesle byen Orange i delstaten New South Wales i Australia.
Banjo Paterson skreiv viser og dikt om livet og levevilkåra til dei som hadde tilhald i dei landlege områda i Australia, medrekna dei tørre og avsidesliggjande indre områda. Folket i distriktet kring Binalong i New South Wales, der han budde mykje av barndomstida, var mellom dei som gav inspirasjon til diktinga hans.
Han har fått ord på seg for å vere ein «bush-poet» av di han nytta stil og tema som var kjent frå slike tradisjonelle folkeviser og folkemusikk som skildra folket og landskapet i den australske «bushen», det vil seie på den australske landsbygda. Framfor alt er han namngjeten for dikt som «Waltzing Matilda» frå 1895, «Clancy of the Overflow» frå 1889 og «The Man from Snowy River» frå 1890.
Alagir
Alagir (russisk og ossetisk Алаги́р) er ein by i Republikken Nord-Ossetia i Russland med om lag 20 000 innbyggjarar. Han ligg ved elva Ardon, ei sideelv til Terek, rundt 35 km vest for Vladikavkaz.
Hovudnæringa i Alagir er framleis dominert av gruvedrift og utvinning av mineral.
Rice and peas
Rice and peas (eller peas and rice) er ein tradisjonell anglo-karibisk risrett der risen blir tilreidd med bønner. Ein kan bruka ulike slag bønner, men ertebønner, kidneybønner og augebønner er vanlege typar.
Bønnene i retten blir typisk kokt saman med allehandefrø og kvitlauk. Deretter kan ein tilsetja salt, pepar, chili (scotch bonnet), timian, lauk (vanlegvis vårlauk), raspa ingefær. Timian er ein svært viktig ingrediens i retten. Sjølv om ein kan bruka chili, pleier ikkje retten ha sterkt krydra smak, ettersom ein pleier bruka chiliane heile og ikkje oppskorne. Ofte lèt ein retten koka i kokosmjølk, kokosvatn eller begge delar. I nokre variasjonar kan ein bruka svinefeitt, salta svinekjøt eller storfekjøt i staden for å salta, men han pleier innehalda lite kjøt eller kan vera heilt vegetarisk.
Bruk
Rice and peas er utbreidd som siderett på Jamaica, Trinidad og Tobago, Barbados og fleire andre engelskspråklege øyar i Karibia.
Mast
Mast (frå lågtysk mast, 'stong') er ei vertikal stong, opphavleg mynta på å bera segl på fartøy. Ei mast blir nytta til å halde opp segl, leidningar, antenner, kablar eller andre ting som blir montert oppe i masta. I motsetnad til ein stolpe er masta så høg at ho må bardunerast eller ha så stor flate ved sokkelen at ho ikkje vil blåse ned i sterk vind eller ho må tåle stor last. I slike tilfeller snakkar ein om t.d. ei høgspentmast, lysmast, mobilmast, radiomast, taubanemast, osb.
Rice and peas
Bruk
Tradisjonelt har ein gjerne retten med sundagsmiddagen. Ertebønner er særleg knytt til julemåltid. Ein kan servera rice and peas til ulike kjøtstuingar, fisk eller sjømat. I nyare tid er det blitt vanleg å eta retten kva tid ein vil i veka, og med ulike hovudrettar. Jerk-krydra kylling er til dømes vanleg saman med rice and peas.
Mast
På store seglskip med høg rigg består ei mast av fleire delar - ei undermast og to (av og til tre) stenger over denne. Ho blir halden i stilling av ein ståande rigg (vant, bardunar og stag).
Rice and peas
Liknande rettar
Blanda risretter er utbreidde i afrikansk-påverka kulturar i Amerika. Ein finn bønneretter som Moros y Cristianos på Cuba, Moros de guandules con coco i Den dominikanske republikken og Hoppin’ John eller Carolina Peas and Rice i USA. Liknande retter finst også i Afrika, som akanretten waakye, som berre skil seg frå rice and peas ved at ein bruker andre urter og krydder.
Mast
Master var opphavleg laga av trestammar. Ei pålemast vert laga av eitt tre. Moderne lasteskip kan ha master i form av stålrøyr opp til ca. 3 m diameter for lastebomar. Både undermast og stenger kan vera av stål, som då er hole. Master til seglbåtar blir no laga som ekstrudert aluminiumsprofil med aerodynamisk form og spor til forlik på storseglet. Høgspentmaster er gjerne konstruert ved å sette saman aluminiumsprofilar slik masta får profil av eit tårn med stort tverrsnitt ved sokkelen.
Rice and peas
Namn
I vanleg engelsk språkbruk i Storbritannia og størsteparten av USA viser «peas» til erter, medan det på karibisk og sørstatsengelsk typisk viser til bønnene som er brukt i denne retten.
Det skapte noko oppstyr då den britiske kjendiskokken Marco Pierre White, i ein reklamefilm for Knorr, presenterte ein såkalla jamaikansk rice and peas-rett med grøne erter og utan anna krydder enn buljong.
Mast
Krigsfartøy har master som hovudsakleg blir brukt til å bera antenner for radio og radar og andre viktige sambandsmiddel.
Det USA-amerikanske herrelandslaget i handball
USA sitt herrelandslag i handball er det mannlege landslaget i handball for USA. Det representerer landet i internasjonale handballturneringar, og vert regulert av USA Team Handball. Landslaget har deltatt i internasjonale turneringar sidan 1936.
Resultat i internasjonale turneringar
''Resultata som er vist under er berre turneringar der USA har delteke. Turneringar dei ikkje har tatt del i er ikkje førte opp.''
Chris Brasher
Christopher William Brasher, kjend som Chris Brasher, var ein britisk friidrettsutøvar som vart olympisk meister på 3000 meter hinder i 1956.
Brasher var fødd i Georgetown i den britiske kolonien Britisk Guyana og voks opp i Jerusalem, ettersom far hans arbeidde i det britiske koloniveldet.
Under Sommar-OL 1956 i Melbourne overraska Brasher og vann 3000 meter hinder på tida 8.41,2. Straks etter løpet vart Brasher diskvalifisert fordi han skulle ha hadde hindra nordmannen Ernst Larsen, men «Kruska-Larsen» forklarte til juryen at han ikkje hadde vorte hindra, og diskvalifikasjonen vart heva.
Frå 1957 arbeidde Brasher som sportsreportar for avisa The Observer og seinare for fjernsynskanalen BBC. Han var i 1957 den fyrste som skreiv om idretten orientering i ein britisk publikasjon. I 1981 gjorde han opptaket til London Maraton.
Brasher døydde i heimen sin i Chaddelsworth i Berkshire i 2003.
Refraksjon
Refraksjon er eit fysisk fenomen der ei bølgjerørsle endrar retning i overgangen frå eitt medium til eit anna. Ofte vert omgrepet nytta om lys, og det vert då kalla lysbryting.
Lysbryting
Lysbryting er det optiske fenomenet ved at ein lysstråle skiftar retning i grenseovergangen mellom to stoff med ulik optisk tettleik.
Sidan frekvensen til ljos av ein bestemd farge er konstant, må bølgjelengda minke når ljoset går frå eit optisk tynnare stoff (t.d. luft) til eit optisk tettare stoff (t.d. glas), fordi lyssnøggleiken då blir redusert. For «å få dette til», må lysstrålen endre retning. Kor mykje han endrar retning, er avhengig av
Refraksjon
Eit refraksjonsdiagram er ein type bølgjekart som viser korleis bølgjer vert bygde opp, blir påverka eller blir endra ved varierande vasstand, djupner, vind- og/eller straumforhold.
Refraksjon er eit omgrep som tyder bryting eller avbøying ved gjennomtrenging. Opphavleg vart det brukt om brytinga av ljoset gjennom atmosfæren. Horisontalrefraksjonen, er storleiken til refraksjonen (35ʹ) for ein himmellekam som står i horisonten.
Omgrepet vert brukt innan nautiske fag/meteorologi for å omtale bølgjedanningar. Omgrepet blir òg brukt innan radio/mobilkommunikasjon for å omtale feil/forstyrringar som skuldast at signal går gjennom bygningar og andre objekt. Det står i motsetnad til refleksjon (kor strålar eller bølgjer ikkje går gjennom eit objekt, men blir kasta tilbake).
Lysbryting og farge
Frekvensen til ljoset avgjer fargen til ljoset. Raudt ljos har ein frekvens på ca 430 THz (tera-hertz). I vakuum har det raude ljoset ei bølgjelengd på 700 nm (nanometer), noko kortare i luft, og ein god del kortare i vatn eller glas. Ljos med dei andre fargane, frå oransje til gult osb til fiolett har stadig kortare bølgjelengd og vert difor brote stadig meir. Fiolett blir brote mest, fordi det er den fargen som har kortast bølgjelengd av synleg ljos (ca 450 nm).
Brytingsindeks og nytta av han
Kor mykje ljoset blir brote i glas eller andre gjennomsiktige stoff, varierer for ulike glastyper og stoff. For kvart stoff kan lysbrytinga karakteriserast ved eitt tal som ein kallar brytingsindeksen for stoffet. Denne kan målast. (Sjå «Bryting ved bølgjerørsle» nedanfor.) Ved å tilsetje andre stoff til glas, får ein fram glastyper med ulikt bryting. I den seinare tida er det utvikla tilsvarande plaststoff. Kunnskap om dette er viktig for utvikling av brilleglas som kan kompensere for fleire typar brytningsfeil på ein gong. Det same gjeld for kontaktlinser.
Meir komplisert er omrekningar og konstruksjon av linser til kamera, der regnbogekantar (fargefeil) ikkje skal finnast. Dette blir ordna ved å setje saman linser av ulike glas- eller plasttypar.
Berg arbeidskyrkje i Brunlanes
Berg arbeidskyrkje er ei arbeidskyrkje i Brunlanes (no Larvik kommune) i Vestfold og Telemark fylke.
Refraksjon
Brytingsindeks og nytta av han
Ein interessant linsekonstruksjon er fresnellinsa som består av eit linseskal som er delt opp slik at konstruksjonen blir flatast mogleg og tek mindre plass. Denne finn vi i flate forstørringsglas og i hovudfyrlykter der lysstrålen skal vere retta og smalast mogleg.
Berg arbeidskyrkje i Brunlanes
Berg trekyrkje hadde stort behov for oppussing på 1970-talet, men ikkje alt vart gjennomført. I staden vart det arbeidd for å byggje ei ny arbeidskyrkje. Etter forseinkingar i samband med kommunesamanslåinga mellom Larvik og Brunlanes kom det fortgang i planane rundt tusenårsskiftet, og arbeidskyrkja vart oppført på Søndersrød i utkanten av Helgeroa, med vigsling 27. januar 2007.
Refraksjon
Frekvens, lyssnøggleik og bølgjelengd
Samanhengen mellom frekvensen, bølgjelengda og lyssnøggleiken til ljoset er gjeven ved formelen:
Berg arbeidskyrkje i Brunlanes
Arbeidskyrkja er hovudsakleg forblenda med teglstein utvendig, medan stopulen er ein trekonstruksjon. Sjølve kyrkjesalen er kvadratisk og har ein takkonstruksjon av limtre. Rommet er møblert med lause stolar.
Refraksjon
Frekvens, lyssnøggleik og bølgjelengd
der:
Charles Dumas
Charles Everett Dumas var ein USA-amerikansk friidrettsutøvar som vart olympisk meister i høgdehopp i 1956. Han var frå Tulsa i Oklahoma.
Dumas sette verdsrekord i høgdehopp då han 29. juni 1956 i Los Angeles svinga seg over 2,13 meter, tilsvarande sju engelske fot. Nesten fem månader seinare vann han den olympiske gullmedaljen under Sommar-OL 1956 i Melbourne, med ny olympisk rekord 2,12 m.
I 1959 vann Dumas høgdehopp-tevlinga under dei panamerikanske leikane i Chicago. Året etter stoppa Dumas på 2,03 m då sommarleikane 1960 fann stad i Roma, vinnaren Robert Sjavlakadze sette olympisk rekord med 2,16 m.
Montagu Island
Montagu Island er den største av Sør-Sandwichøyane og ligg i Weddellhavet utanfor kysten av Antarktis. Ho er ein del av dei britiske Sør-Georgia og Sør-Sandwichøyane og har ein aktiv vulkan. Ho ligg 60 km nordaust for Bristol Island og 62 km sør for Saunders Island.
Øya vart først oppdaga av James Cook i 1775 og kalla opp etter John Montagu, 4. jarlen av Sandwich og marineminster då ho vart oppdaga. Nordmannen Carl Anton Larsen var den første som steig i land på øya i 1908.
Refraksjon
Frekvens, lyssnøggleik og bølgjelengd
f er frekvensen til ljoset
Montagu Island
Geografi
Den avsidesliggande, aude øya er kring 12 km lang og 10 km brei og over 90 % av øya er dekt av is. Vulkanen Mount Belinda er det høgaste punktet på øya med ei høgd på 1370 meter over havet. Ein trudde vulkanen var inaktiv fram til ein fann eit nytt, tynt oskelåg kring vulkanen i 2002.
Charles Dumas
Dumas, som sidan arbeidde som lærar, døydde av kreft i Inglewood i California.
Refraksjon
Frekvens, lyssnøggleik og bølgjelengd
c er lyssnøggleiken
Montagu Island
Mount Belinda
I november 2005 synte satelittbilete at Mount Belinda hadde eit utbrot som hadde skapt ei 90 meter brei elv av lava på nordsida av øya. Dette utbrotet utvida arealet til øya med 0,2 kvadratkilometer.
Berg arbeidskyrkje i Brunlanes
Arbeidskyrkja har i stor grad teke over som gudstenestekyrkje etter trekyrkja. Det er ikkje kyrkjegard ved arbeidskyrkja. Gravferder skjer fortsatt ved trekyrkja.
Refraksjon
Bryting ved bølgjerørsle
Brytingslovene kan utleiast som ein eigenskap ved all bølgjerørsle (bølgjer på ein streng, lydbølgjer, radiobølgjer osv.) Snøggleiken til bølgja er avhengig av mediet sine eigenskapar (elastisitet, massetettleik, spenning, trykk, permittivitet m.m.). Når ein serie av bølgjer (eit bølgjetog) treffer eit medium med andre eigenskapar vil ein del av bølgjeenergien reflekterast som eit bølgetog med uendra bølgjesnøggleik og bølgjelengd. Resten av bølgjeenergien vil transporterast vidare som eit bølgjetog med ein annan bølgjesnøggleik (endra frå vi til vb), og dermed ei anna bølgjelengd. Bølgjetoget skiftar dermed retning. Den relative brytingsindeksen for to gjevne medium er lik det omvendte forholdet mellom bølgjesnøggleiken i dei to media (vb / vi).
Tartarpiplerke
Tartarpiplerke (Anthus richardi) er ein mellomstor sporvefugl og ei stor piplerke i familien erler og piplerker, Motacillidae. Ho hekkar i opne grasområde i Nordaust-Asia og er ein langdistanseflyttfugl til opent lågland på det indiske subkontinentet og i Søraust-Asia. Tartarpiplerka er ein sjeldan, men vanleg streiffugl til Vest-Europa.
Skildring
Dette er ei stor piplerke med 17-20 centimeter i kroppslengd. Ho er ein slank fugl som ofte står uvanleg oppreist. Ho har lange gulbrune bein, ein lang hale med kvite ytre fjører og eit kraftig mørkt nebb med ein gulaktig base på undernebbet. Bakkloa er lang og ganske rett. Tartarpiplerka er lite iaugefallande på bakken, med hovudsakleg brun overside og bleikare underside. Ho har striper på brystet medan buken og flankane er reint ustripa i varmt beige. Andletet har ei lys og brei augebrynstripe, supercilium, og mørk mustasjestripe med eit lyst felt (tygel) over. To svake vengband er danna av bleike tuppar på vengdekkarane. Fjørdrakta varierer litt med underart. Flukta er kraftig og bølgjande og ho gjev eit karakteristisk eksplosivt rop som liknar på ein gråsporv. Songen er ein lang gjentatt serie av monotone «tsjivy-tsjivy»-tonar gjeve i flukt.
Ein forvekslingsart i Europa kan vere markpiplerke, men tartarpiplerka er litt større og meir oppreist på bakken. Markpiplerka manglar òg den tydelege mørke mustasjestripa.
Tartarpiplerke hekkar i Sør-Sibir, Mongolia, delar av Sentral-Asia og i Nord-, Sentral- og Aust-Kina. Ho trekker til det indiske subkontinentet og Søraust-Asia, vesentleg på fastlandet. Nokre fuglar flyg over Himalaya, Koreahalvøya og Japan under trekket. Ein liten del av populasjonen rører seg regelmessig vestover på hausten, og slike fuglar er registrerte i dei fleste land i Europa, Midt-Austen og Nord-Afrika. Årleg kan ho observerast mellom september og november i kystnære strøk i Storbritannia, Nederland og Skandinavia, jamvel kjem nokre sporadiske fuglar fram om våren. Nokre overvintrar i land som Spania, Portugal og Marokko. I Noreg blir 95 % av registreringane gjort i månadene september til november, i dei siste ti åra er det gjort gjennomsnittleg meir enn 100 godkjente registreringar av arten årleg i landet, meir enn to tredelar av desse i Rogaland og Vest-Agder fylke.
Habitata for tartarpiplerker er opne område, spesielt flatt lågland under 1800 moh. Som andre piplerker er ho ein insektetar. Ho beitar hovudsakleg på bakken og vil òg gjere korte flygingar for å fange flygande insekt. Det er registrert at ho kan ete frø.
Populasjonen er ikkje estimert og er trudd å vere stabil. Arten er klassifisert som globalt livskraftig.
Månestein
Månestein er ein varietet av alkalifeltspat (adular eller ortoklas), svakt gjennomskineleg med eit vent mjølkeaktig til blåleg skimmer (iridescens eller irisering), som særleg kjem fram på cabochonslipt overflate. Effekten kjem av submikroskopiske (kryptoperthittiske) lamellert i feltspaten (perthitt). Månesteinen vert nytta som smykkestein, og er særleg kjent frå Sri Lanka.
Silvio Piola
Silvio Piola var ein italiensk fotballspelar frå Robbio i Pavia-provinsen. Midtspissen Piola vart verdsmeister med Italia i 1938 og er den spelaren med flest mål i Serie A i Italia, i tida 1930-54 skåra han 274 gongar.
Klubbspel
Piola spelte fram til 1934 på US Pro Vercelli. Perioden 1934-43 utmerkte han seg i eit Lazio-mannskap og var toppskårar i serien både i 1937 og 1943, men større suksess enn ein andreplass i Serie A i 1935 oppnådde ikkje Roma-laget. Etter den allierte invasjonen i Sør-Italia i 1943 vart ikkje Serie A arrangert dei neste to sesongane. Frå 1945 til -47 var Piola Juventus-spelar, begge desse sesongane enda laget frå Torino på andreplass i serien. Sesongen 1947/48 var han med å spele Novara Calcio opp i Serie A og var fram til 1954 aktiv i den italienske toppserien med laget frå Nord-Italia.
Landslagsspel
Piola fekk sin landslagsdebut våren 1935. Under Fotball-VM 1938 skåra han i alt fem mål då Italia forsvarte VM-tittelen frå 1934. To av måla skåra han i finalen mot Ungarn, ein kamp som enda 4-2. Fram til 1940 spelte han 29 landskampar og skåra 27 mål. Sidan fekk han berre enkeltkampar i landslagsdrakta, den siste så seint som i 1952. Han stoppa på 34 kampar og 30 mål for landslaget.
Merittar
Piola døydde i Gattinara i Vercelli.
Gammleng-prisen
Gammleng–prisen er ein pris som vart oppretta av Fond for utøvende kunstnere i 1982, 25 år etter at fondet vart skipa i 1957. Han vert utdelt til utøvarar som har medverka på grammofoninnspelingar eller i sceniske førestillingar på ein fortenestfull måte. Prisen er oppkalla etter Rolf Gammleng, som var sambandsleiar for Norsk Musikerforbund då fondet vart oppretta, og som bidrog sterkast til opprettinga av det. Kvart år blir det delt ut prisar til rundt 10 utøvarar i ulike klassar. Den samla prissummen har dei siste åra vore på 310 000 kroner. Denne summen vart auka til 410 000 kroner i høve 50-årsjubiléet i 2007.
2020
Ikkje utdelt.
Saunders Island i Sør-Sandwichøyane
Saunders Island er ei halvmåneforma øy som ligg mellom Candlemas Island og Montagu Island i Sør-Sandwichøyane, som høyrer til Storbritannia. Ho er ei vulkansk øy og består av ein aktiv stratovulkan, den 990 meter høge Mount Michael. Vulkanen hadde eit eksplosivt utbrot i 1819 og har hatt fleire utbrot mellom 2000 og 2005. Det 700 meter breie krateret på toppen har mogelegeins ein aktiv lavasjø, ein av få i verda.
Namnet Jarl
Jarl er eit mannsnamn, av  norrønt  jarl –  'jarl, hovding'.
Jarl har i Noreg namnedag 24. januar.
Bruken av namnet i Noreg
Namnt kom i bruk i Noreg rundt 1850, og utpå 1900-talet auka bruken, til populariteten sokk att frå utpå 1950-talet.
Bakgrunnsstoff
Jarl (navn)
Esther Brand
Esther Cornelia Brand, fødd van Heerden, var ein sørafrikansk friidrettsutøvar som vart olympisk meister i høgdehopp i 1952.
Mount Bridger
Mount Bridger er eit fjell, 2295 moh, langs sørsida av Pearl Harborbreen, 5 nautiske mil nord-nordaust for Conard Peak i Cartographers Range i Victory Mountains i Victoria Land. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter William D. Bridger, ein flymaskinist i U.S. Navy og flyteknikar på Hercules-flyet ved Williams Field på Ross Island, under Operasjon Deep Freeze 1968.
Esther Brand
Esther van Heerden, som var fødd i Springbok i Northern Cape-provinsen, hoppa den 29. mars 1941 1,66 meter i Stellenbosch. 35 år seinare vart prestasjonen offisielt godkjend som verdsrekord. Rekorden på 1,70 meter som Dora Ratjen hadde sett allereie i 1938 vart då stroken frå rekordlistene, ettersom Ratjen i 1939 hadde vorte kjønnsbestemt til å vere mann.
Under dei olympiske leikane 1952 i Helsinki deltok Brand i diskoskasting og høgdehopp. I diskostevlinga klarte ho ikkje å kvalifisere seg til finalen. Derimot lukkast ho å vinne høgdehopp då ho i tredje forsøk på 1,67 meter tok seg over lista, som den einaste utøvaren.
Ho døydde i Bloemfontein i 2015.
Elīna Garanča
Elīna Garanča er ein latvisk operasongar (mezzosopran). Ho har studert ved Musikkakademiet i Latvia i Riga, og har sidan enden av 1990-talet vore aktiv på fleire internasjonale operascenar, mellom anna på operaane i Frankfurt og Wien.
Det internasjonale gjennombrotet til Garanča kom ved Festspela i Salzburg i 2003, då ho song rolle som «Annio» i La clemenza di Tito av Mozart. I 2008 song ho «Rosina» i Barberen i Sevilla av Giocchino Rossini på Metropolitan Opera i New York.
Bosporos
Bosporos (gresk Βόσπορος, tyrkisk Boğaziçi) er sundet som utgjer ein del av grensa mellom Europa og Asia. Det er ein internasjonal skipsferdselsveg som deler byen Istanbul mellom dei to verdsdelane, og knyter Svartehavet med Marmarahavet. Ca. 200 km mot sørvest ligg det andre sundet i Tyrkia som skil Europa frå Asia, Dardanellane. Dardanellane set Marmarahavet i samband med Egearhavet og dermed med Middelhavet.
Namnet kjem frå gresk Bosporos (Βόσπορος), som dei gamle grekarane analyserte som bous βοῦς 'okse' + poros πόρος som tyder 'vadestad'.
Skildring
Grensene for Bosporos er definerte som linja mellom fyra Rumeli Feneri og Anadolu Feneri i nord og mellom Ahırkapı Feneri og Kadıköy İnciburnu Feneri i sør. Mellom desse grenselinjene er sundet 31 kilometer langt, med ei breidde på 3329 meter ved den nordlege inngangen og 2826 m ved den sørlege. Maksimal breidde er 3420 m mellom Umuryeri og Büyükdere Limani, og den minimale breidda er 700 m mellom Kandilli Point og Aşiyan. Ved sistnemnde staden har sundet ei retningsendring på 45 grader og her kan straumen kome opp i ei fart på 7-8 knop. Dette er derfor eit særs farleg punkt for skipsnavigasjonen. Ved Yenikoy er retningsendringa heile 80 grader. Skipa som trafikkerer her frå motsett retning kan ikkje sjåast rundt desse svingane i sundet. Det er òg svært tung ferjetrafikk i Bosporos, trafikk som kryssar mellom den europeiske og asiatiske sida av Istanbul.
Djupna av Bosporos varierer i området 36–124 meter midtstraums med eit gjennomsnitt på 65 m. Den største djupna er mellom Kandilli og Bebek med 110 m. Dei grunne stadene er utanfor Kadıköy İnciburnu på nordkurs med 18 m og ved Aşiyan Point på sørkurs med 13 m.
Kysten av sundet er tett folkesett ettersom det er en del av byen Istanbul med samla i overkant av 11 millionar innbyggjarar.
Markiplier
Markiplier lagar videoar der han kan sjåast i det eine hjørnet av skjermen medan han kommenterer og reagerer på det som skjer i eit dataspel. Han byrja karrieren med å kommentere spel i skrekk- og actionsjangrane, i hovudsak Amnesia, Alien: Isolation og Five Nights at Freddy's.
Stalbridge
Stalbridge er ein liten by i Blackmore Vale i Dorset i England, nær grensa til Somerset.
Den eldste kjende busetjinga på staden var i romersk tid. Byen fekk marknadsrettar under Georg I (1714–1727), men det er mange år sidan det vart halde regelmessige marknader der. Det ti meter høge marknadskrossen i sentrum blir rekna som ein av dei finaste i landet. Soknekyrkja er frå 1400-talet, med eit tårn frå 1800-talet.
Kunstnaren sir James Thornhill budde i Thornhill Park, rett sør for byen. Han kjøpte eigedomen i 1725. To år seinare reiste han ein obelisk i parken til ære for Georg II.
Degradering i geologi
Degradering i geologi er ei avsliping og utjamning av jordoverflata ved forvitring og erosjon. Det er det motsette av aggradasjon. Degradering er karakteristisk for kanalnettverk der ein har anten grunnfjellserosjon eller system med lite sediment slik at det forsvinn meir material enn det som vert avsett.
Canterbury scene
Canterbury scene er eit laust uttrykk for å skildre grupper innan progressiv rock, avantgarde og jazz som var basert rundt byen Canterbury i Kent i England seint i 1960-åra og tidleg i 1970-åra. Mange viktige britiske avantgarde- eller fusion-musikarar byrjar karrierane sine i Canterbury-band, som Hugh Hopper, Steve Hillage, Dave Stewart (klaverspelaren), Robert Wyatt, Kevin Ayers, Daevid Allen, Mike Ratledge, Fred Frith og Peter Blegvad. I løpet av åra har gruppene skifta besetningar og nye band har utvikla seg, slik at uttrykket har vorte nytta for å skildre ein musikkstil eller undersjanger, og ikkje berre musikarane som kom frå denne regionen.
Definisjon
Canterbury scene vert stort sett definert av ei gruppe musikarar og band der desse musikarane spelte. Musikarane spelte gjerne i fleire av banda. Musikalsk sett liknar dei ikkje nødvendigvis på kvarandre, men likskapstrekk er ein viss lunefullheit, ein snert av psykedelia, tekstar som er heller vanskelege å forstå, og bruk av improvisasjon frå jazz. «Den verkelege essensen av 'Canterbury Sound' er spaninga mellom kompliserte harmoniar, lange improvisasjonar og det oppriktige ønsket om å skrive fengande popmelodiar. I den aller beste Canterbury-musikken er det musikalske latterlege og det musikalsk seriøse side om side på eim morosam og vinnande måte».
Det er variasjon innan miljøet, til dømes frå pop/rocken til det tidlege Soft Machine og mykje av Caravan til avantgarde-musikken til National Health til improvisert jazz med det seinare Soft Machine og In Cahoots. Didier Malherbe (frå Gong) har definert miljøet til «visse akkordendringar, særleg bruken av mollakkordar, visse harmoniske kombinasjonar og ein stor estetisk klårskap, og ein måte å improvisere på som er forskjellige frå slik ein gjer det innan jazz.»
Familien til Hopper budde derimot i byen og the Wilde Flowers spelte mange av dei tidlege konsertane sine i Canterbury, mellom anna i Beehive Club i Dover Street og på dei forskjellige universiteta i byen. Det var på ein a Students Union-organisert konsert på Canterbury Technical College at Soft Machine spelte i lag med Pink Floyd - to gonger, ein gong før og ein gong etter Pink Floyd fekk platekontrakt.
Og det var i eit hus i Whitstable (innanfor byområdet til Canterbury) at Caravan øvde i fleire månader før dei reiste til London og fekk platekontrakt.
Historie
Miljøet hadde ein av hovudrøtene sine i Wilde Flowers, eit band danna i 1964, som til forskjellige tider hadde med seg musikarar som starta både Soft Machine og Caravan, band som seinare skulle gje opphav til andre band. Opphavet til Canterbury scene kan delvis sporast tilbake til 1960 då den australske beatniken Daevid Allen losjerte hos foreldra til Robert Wyatt i Lydden, 15 km sør for Canterbury. Allen tok med seg ei stor samling jazzplater, ein annan livsstil og jazztrommeslagaren George Niedorf som seinare lærte Wyatt å spele trommer. I 1963 danna Wyatt, Allen og Hugh Hopper Daevid Allen Trio (i London) som utvikla seg til Wilde Flowers då Allen reiste til Frankrike. Wyatt, Allen, Kevin Ayers (frå Wilde Flowers) og Mike Ratledge (som stundom hadde spelt med the Daevid Allen Trio) danna Soft Machine i 1966.
Wilde Flowers overlevde, leia av Pye Hastings og ofte spelte dei i lag med broren Jimmy som gjesta hos både WF og Caravan når han ikkje var oppteken med jazzoppdraga sine. Frå den andre inkarnasjonen av WF vart progrockbandet Caravan starta. Den første besetninga her var Pye Hastings (vokal, sologitar), Richard (bass) og David (klaverinstrument) Sinclair og Richard Coughlan (trommer). Sjølv om dei hadde suksess i Storbritannia vart dei verkeleg store på kontinentet, særleg i Frankrike, Nederland og tyskland, der dei hadde stjernestatus i 1970-åra og spelte på nokre av dei største konsertstadane i desse landa. Det skjedde lite med dei i 1980-åra, men i 1990-åra dukka dei opp att, framleis leia av Hastings.
Andre nøkkelband i den tidlege perioden var Delivery og Egg, og medlemmane frå desse banda blanda seg inn i Canterbury scene tidleg i 1970-åra. Til dømes starta Phil Miller frå Delivery Matching Mole i lag med Robert Wyatt, og Hatfield and the North med Dave Stewart frå Egg. Begge vart seinare med i National Health, medan Steve Hillage, som droppa ut av University of Kent i Canterbury, hadde arbeidd med medlemmar frå Egg i eit tidlegare band, Uriel, og som seinare var i Gong med Allen.
Canterbury scene er kjend for at musikarane roterte mellom dei forskjellige Canterbury-banda. Richard Sinclair var til dømes til forskjellige tidspunkt kmed i Wilde Flowers, Camel, Caravan, Hatfield and the North og ei kort stund i Gilgamesh. Han arbeidde òg med National Health. Syskenbornet Dave Sinclair var i Caravan, Camel, Matching Mole og ein kort periode i Hatfield and the North. Robert Wyatt var medlem av Wilde Flowers, Soft Machine, Matching Mole, og arbeidde òg som soloartist. Pip Pyle spelte i Delivery, Gong, Hatfield and the North, National Health, Soft Heap og In Cahoots. Hugh Hopper var i Soft Machine, Isotope, Soft Heap, In Cahoots og med Pyle og Allen i Brainville, i tillegg til at han spelte i fleire eigne grupper og soloprosjekt, i tillegg til at han arbeidde med band utanfor Canterbury-miljøet.
Del av miljøet
Dei første og viktigaste banda i Canterbury Scene: Fem band var sentrale i Canterbury scene: Andre band:
Ardon i Nord-Ossetia
Ardon (russisk Ардо́н, ossetisk Æрыдон) er ein by i Republikken Nord-Ossetia i Russland med om lag 17 000 innbyggjarar. Han ligg ved elva Ardon, ei sideelv til Terek, rundt 35 km nordvest for Vladikavkaz.
Han vart grunnlagt i 1824 og fekk bystatus i 1964.
Eolisk prosess
Eoliske prosessar er prosessar skapt av vinden, eller meir presist evna vinden har til å forme ei overflate. Vind kan erodere, transportere og avsetje stoff og er ein viktig faktor i område med sparsam vegetasjon og store mengder lause sediment. Sjølv om vatn er langt viktigare når det gjeld å forme eit landskap, er eoliske prosessar viktige i tørre miljø som ørkenar.
Vind eroderer jordoverflata ved deflasjon (lause og fine partiklar som vinden flyttar), ved turbulens og abrasjon. Område med intens og vedvarande erosjon vert kalla deflasjonssoner. Nesten halvparten av ørkenområda i verda er steinete deflasjonssoner.
Partiklar vert transportert av vinden i lufta, ved saltasjon og kryping. Små partiklar, mindre enn 0,2 millimeter i diameter, kan løftast opp i lufta og fraktast av stad. Saltasjon skjer når små partiklar mindre enn 1 cm i diameter vert løfta opp frå bakken av vinden og gjer eit lite hopp framover. Partikkelen kan treffe andre partiklar når han landar, og desse kan halde fram saltasjonen. Partikkelen kan òg treffe andre partiklar som er for store til å løftast, men desse kan sakte krype framover når dei vert skubba på av saltasjonspartiklar. Slik kryping ved overflata utgjer så mykje som 25 % av partikkelrørsla i ein ørken.
Stoff som er avsett av vinden kan gje signal om noverande og tidlegare vindretningar og vindstyrkar. Dette kan hjelpe til med å forstå det noverande klimaet og kreftene som formar det. Vindavsette sandformasjonar framtrer som sanddekker, rifler og sanddyner. Sanddekkene er flate og inneheld korn som stort sett er for store til saltasjon. Dei utgjer om lag 40 % av vindavsettingane. Sanddekke Selima sør i Egypt og nord i Sudan dekkjer 60 000 km² og er eit av dei største sanddekka i verda.
Berg steinkyrkje i Brunlanes
Berg steinkyrkje er ei langkyrkje i Brunlanes (no Larvik kommune i Vestfold og Telemark).
Dateringa er usikker, men det er vanleg å datere kyrkja til omkring 1100. Kyrkja var prega av forfall før ho vart restaurert i 1592. Ho vart riven i 1882 etter at Berg trekyrkje hadde teke over som soknekyrkje, og gjenreist i 1970 etter planar av Finn Bryn.
Kyrkja vert nytta til bryllaup og konsertar og elles til nokre få gudstenester i året.
Rundt kyrkja finn ein gamle gravminne. Ellers vert kyrkjegarden ved trekyrkja nytta.
Hvaler kyrkje
Hvaler kyrkje er ei langkyrkje frå mellomalderen i Hvaler kommune kommune i Viken. Byggverket er i stein, men har korkje våpenhus eller tårn / takryttar.
Borrefunnet
Borrefunnet er eit funn frå 1852 av restane av ei norsk skipsgrav frå vikingtida.
Funnet vart gjort då ein grov ut ein av Borrehaugane i Vestfold fylke, som er eitt av dei største gravfelta i Noreg. I haugen låg eit skip på 17-20 meter, men av di haugen for det meste var av sand hadde det meste av tre og jernsaker i skipet og i grava vorte øydelagt. Bak i båten vart det gjort funn av mellom anna metallstykke til køyre- og rideutstyr, og bein av ein hund og tre hestar. Etter dei funne restane har ein kunne datert funnet tilbake til tidleg på 900-talet.
Narsarsukitt
Narsarsukitt er eit mineral, vanlegvis fargelaust til gult. Det er kjemisk sett er det eit natriumtitan-silikat, Na2(Ti,Fe3+ )Si4(O,F)11, med tetragonal symmetri.
Ivar Werner Oftedal
Ivar Werner Oftedal var ein norsk mineralog og krystallograf.
Han tok doktorgraden i 1941 og var professor i mineralogi og geologi ved Universitetet i Oslo frå 1949 til 1964. Han gav ut avhandlingar om mineralogiske, geokjemiske og krystallografiske emnar.
Marit Aamodt
Marit Aamodt er ein norsk lektor og lyrikar. Ho er frå Gaular i Sogn og Fjordane og er busett i Bergen.
I 2008 gav ho ut diktsamlinga Men mitt hjarta vaker.
Birthe Wilke
Birthe Wilke er ein dansk songar.
Saman med Gustav Winckler vann ho Dansk Melodi Grand Prix 1957 og representerte Danmark i Eurovision Song Contest 1957 med songen «Skibet skal sejle i nat». Dei enda på ein tredjeplass, og avslutta songen ved å kysse i heile 13 sekund. Ho vann og Dansk Melodi Grand Prix 1959 og representerte Danmark i Eurovision Song Contest 1959 med songen «Uh, jeg ville ønske, jeg var dig». Denne gongen enda ho på ein femteplass.
György Sárosi
György Sárosi var ein ungarsk fotballspelar og trenar, fødd i Budapest og død i Genova. Senterløparen var ein av dei beste fotballspelarane i verda i siste halvdelen av 1930-åra.
Klubbspel
Sárosi byrja spele fotball på Mugyetemi. Allereie i 1929 gjekk han over til storklubben Ferencváros, der han var aktiv heilt til han la opp i 1948. Med Ferencváros vann han fem gongar den ungarske fotballserien og like mange gongar den nasjonale cupmeisterskapen. Tre sesongar var han toppskårar i den nasjonale serien. Ved fire høve var Sárosi med å spele Ferencváros fram til finale i mitropacupen, ei klubbturnering for lag i Mellom-Europa i tida 1927-40, einast i 1937 stod han att som vinnar av cupen i 1937. Med 49 mål på 43 kampar var han den klare skyttarkongen i turneringa. I alt spelte Sárosi 383 meisterskapskampar for Ferencváros og skåra 351 mål.
Landslagsspel
Sárosi spelte 62 landskampar i tida 1931-43 og skåra 42 mål. Han deltok i Fotball-VM 1934 og 1938 og skåra i alle sine fem VM-kampar. I 1938-meisterskapen var han lagkaptein og reduserte til 1-3 då Ungarn i Marseille den 19. juni tapte finalen mot Italia med 2-4. 19. september 1937 skåra Sárosi sju mål då Ungarn på heimebane i Budapest slo Tsjekkoslovakia 8-3, i den andre omgangen stod han for to ekte hattrick, det fyrste innom elleve minuttar, det andre på åtte minuttar.
Trenar
Frå 1948 til 1960 var Sárosi trenar for sju ulike klubblag i Italia, mellom andre Juventus som han i 1952 leidde til siger i Serie A.
Bridwell Peak
Bridwell Peak er ein fjelltopp, 2220 moh, 6 nautiske mil søraust for Boss Peak i Victory Mountains i Victoria Land. Det vart kartlagd av US Geological Survey frå landmålingar og frå flyfotografi teken i U.S. Navy, 1960–63, og vart namngjeve av Advisory Committee on Antarctic Names etter Ray E. Bridwell, ein meteorolog i US Antarctic Research Program ved Hallett-stasjonen, 1964–65.
Nasjonalstein
Nasjonalstein er stein eller mineral som er meint å symbolisere Noreg. Det har ikkje vore noko formell kåring av nasjonalstein for Noreg, men det bleikraude mineralet thulitt har vore foreslått og uoffisielt gjeve rangen. Thulitt har namnet sitt frå romarane sitt Ultima Thule, som særs vel kan ha vore Noreg. Andre gode kandidatar til å bli utmerkt som nasjonalstein for landet er dei vene bergartene eklogitt, larvikitt eller rombeporfyrlava.
Marine Le Pen
Marine Le Pen er ein fransk advokat og politikar. Ho har vore leiar av det franske partiet Front National sidan januar 2011. Le Pen er den yngste av dei tre døtrene til Jean-Marie Le Pen, og tok over leiarvervet etter far sin, som hadde leidd partiet sidan det vart etablert i 1972.
Marine Le Pen var presidentkandidat for Front National under presidentvalet i Frankrike 2017. Ho fekk 21,4 prosent av røystene i første runde av valet og kom dermed vidare til den andre runden. 23. april 2017 gjekk ho mellombels av som partileiar for å fokusere på presidentkandidaturen.
Marine Le Pen har lang bakgrunn frå Front National. Ho vart medlem av partiet allereie som attenåring i 1986, og har hatt ei rekke verv før ho til slutt vart partileiar. Valet av Marine Le Pen som leiar av Front National representerte ein kontinuitet i politikken til partien, men Marine Le Pen skil seg likevel frå far sin på einskilde område, ikkje minst i framtoning. Ho har eit uttalt mål om å betre ryktet til partiet, om å modernisere det, gjere det mer stuereint og utvide fokus til å handle om meir enn innvandring og tryggleik. Samstundes forfektar ho dei same prinsippa og har same politiske plattform som føregangaren.
Alwand
Alwand eller Halwan (arabisk  نهر حلوان), sørkurdisk چەم ئەڵوەن, farsi رود الوند) er ei elv aust i Irak og vest i Iran. Ho spring ut i Zagrosfjella i Iran.
Elva flyt vestover frå fjella til byen Qasr-e Shirin, der ho snur sør og kryssar grensa til Irak. Ho deler så byen Khanaqin i to. Ho har spelt ei viktig rolle i jordbruket og i opprettinga av eit sterkt samfunn på landsbygda i området. Ho vert av folket i Khanaqin rekna som eit symbol for samhald og kurdisk identitet.
Elva munnar ut i Diyala ved Zengabadh.
Sherborne
Sherborne er ein marknadsby i det nordvestlege Dorset i England. Han ligg ved elva Yeo i enden av Blackmore Vale, omkring 10 km austom Yeovil. Han er eit populært turistmål blant britar, men nokså ukjent for utanlandske turistar.
Historie
I angelsaksisk tid var byen kjent som Scirburne, som tyder klår straum / elv. Byen vart hovudstad i Wessex, eit av dei sju store kongerika i England i mellomalderen. Kongane Ethelbert og Ethelbald av Wessex er gravlagt i Sherbourne Abbey.
I 705 vart Winchester bispedømme delt mellom Sherbourne og Winchester, og kong Ine grunnla ein katedral for St. Aldhelm, den første biskopen av Sherborne. Bispesetet vart i 1075 flytta til Old Sarum, og katedralen vart knytt til eit benediktinarkloster. På 1400-talet vart klostret brunne ned av borgarane etter strid mellom byen og klostret. Det vart gjenoppbygd mellom 1425 og 1504. Nokre normanniske element er verna. I 1539, i samband med oppløysinga av klostra under reformasjonen, vart det kjøpt opp av sir John Horsey. Katedralen vart då ei anglikansk soknekyrkje.
På 1100-talet bygde Roger de Caen, biskop av Salisbury og rikskanslar i England, eit slott. Det vart øydelagt i 1645 av general Fairfax. Ruinane høyrer til English Heritage. Sir Walter Raleigh bygde ein elisabetansk herregard på eigedomen til slottet, og denne bygningen er no kjent som Sherborne slott.
King Edward's public school er ein privatskule som først vart grunnlagt av kong Alfred. Han vart seinare nedlagt, og såg gjenoppretta i 1550 under det noverande namnet sitt. Han brukar nokre av bygningane som tidlegare høyrde til katedralkomplekset. Han blir rekna som ein av dei beste skulane i Storbritannia.
Byen har òg to fattighus frå viktoriansk tid, bygde i mellomalderstil.
Verdscupen i alpine greiner 1995/Kvinner
Sveitsiske Vreni Schneider vann den alpine verdscupen for andre gong i rad, få poeng framom Katja Seizinger frå Tyskland. Heidi Zeller-Bähler frå Sveits kom på tredjeplassen.
Enzo Scifo
Vincenzo Daniele Scifo, betre kjend som Enzo Scifo, er ein tidlegare belgisk fotballspelar og noverandre fotballtrenar frå La Louvière. I ungdommen blei han betrakta av mange som ein av Belgias største talentar.
I 1987 gjekk han til italienske Inter, men utan vidare suksess. To år seinare gjekk han til den franske klubben Bordeaux. I 1990 spelte han VM i Italia, og blei ansett for å væra ein av turneringens beste spelarar. I 1991 vende han tilbake til Italia og Torino, der han blei i to år, inntil han flytta tilbake til Frankrike. I 1997 var han tilbake i Anderlecht, klubben han hadde forlatt 10 år tidlegare. Han la opp i 2000, og har i seinare tid trent Charleroi, Tubize og Mouscron.
I tillegg til dei øvenemnde VM-sluttspela deltok han òg i USA 1994 og i Frankrike 1998. Totalt spelte han 84 landskampar og skåra 18 mål.
Kunstløp under Vinter-OL 1998
Kunstløp under Vinter-OL 1998 vart avvikla i dagane frå 8. til 20. februar i ein ishall i Nagano. 28 kvinner og 29 karar deltok i enkeltløpa, 20 par deltok i parløp og 24 par i isdans. Ingen norske utøvarar var kvalifisert/påmeld.
Karar
<br style="clear:both;" />
Parløp
<br style="clear:both;" />
Isdans
<br style="clear:both;" />
Pyramidetak
Pyramidetak er slike tak på bygningar som er forma som ein regulær pyramide med kvadratisk grunnflate. Det er ei anna nemning på den typen tak som elles vert kalla telttak, som har ei form som liknar telt med ei einaste, sentralt plassert stong til å halde duken oppe. Nemninga pyramidetak vert helst nytta om dei telttaka som er forma som ein regulær pyramide med kvadratisk grunnflate, altså tak som er konstruerte på den måten at fire einsforma takflater med trekanta form dannar ein spiss. Difor er det bygningar eller bygningsdelar med ei kvadratisk grunnflate som har pyramidetak, til dømes tårn på kyrkjer eller tårn på andre bygningar.
Då nemninga telttak på sett og vis er internasjonal ved å verte nytta på same måte i fleire språk med vedkomande språk sine eigne ord, som til dømes tälttak på svensk, Zeltdach på tysk og tented roof på engelsk, kan det sjå ut til at denne nemninga er i ferd med å erstatte nemninga pyramidetak.
Spjærøy kyrkje
Spjærøy kyrkje er ei langkyrkje frå 1891 i Hvaler kommune i Viken fylke. Byggverket er i stein.
Dette er ei av dei siste kyrkjene Jacob Wilhelm Nordan teikna.
Naumannitt
Naumannitt er eit sjeldan mineral, eit sølvselenid, Ag2Se.
Det er kalla opp etter den tyske mineralogen K. F. Naumann (1797–1873).
I Noreg er det kjent frå Kongsberg.
Det cubanske kvinnelandslaget i handball
Cuba sitt kvinnelandslag i handball er det kvinnelege landslaget i handball for Cuba. Det representerer landet i internasjonale handballturneringar, og vert regulert av Federación Cubana de Balonmano. Landslaget har deltatt i internasjonale turneringar sidan 1987.
Luis Aragonés
José Luis Aragonés Suárez var ein spansk fotballspelar og fotballtrenar, også for det spanske herrelandslaget.
Aragonés var aktiv som fotballspelar i 1950-, 60- og 70-åra, lengst i Atletico Madrid. Her spelte han til saman 372 kampar og skåra 172 mål, og han avslutta også karrieren som profesjonell fotballspelar i Atletico Madrid i 1974. Same året tok han over som fotballtrenar for klubben og trente han seinare i fleire periodar, heilt fram til 2003. I mellomtida trente han også ei rekkje andre spanske lag.
I 2004 starta Aragonés som spansk landslagstrenar, ei stilling han hadde i fire år. Han avslutta karrieren med å gjera landslaget til europameistrar under EM i fotball 2008. Etter dette tok han over som trenar for tyrkiske Fenerbahçe frå 2008-2009 før han la opp som trenar.
Natrolitt
Natrolitt er eit ganske utbreitt zeolittmineral. Det er fargelaust, kvitt eller raudleg.
Det fekk namnet natrolitt av Martin Heinrich Klaproth i 1803. Namnet kjem frå natron.
Det finst i Noreg mellom anna på kontaktførekomstane i Oslofeltet, i nefelinsyenittpegmatittar ved Langesundsfjorden i Vestfold, der dei ofte er som pseudomorfoser etter nefelin eller sodalitt (såkalla Spreustein).
Gustav Winckler
Gustav Frands Wilzeck Winckler, kjend som Gustav Winckler var ein dansk songar og komponist.
Saman med Birthe Wilke vann han Dansk Melodi Grand Prix 1957 og representerte Danmark i Eurovision Song Contest 1957 med songen «Skibet skal sejle i nat». Dei enda på ein tredjeplass, og avslutta songen ved å kysse i heile 13 sekund. Han har òg delteke i Dansk Melodi Grand Prix 1964 med songen «Ugler i mosen» og i Dansk Melodi Grand Prix 1966 med songen «Salami».
Han døydde i ei bilulukke i 1979.
Brimstone Peak i Victoria Land
Brimstone Peak er eit fjell, 2340 moh, som ragar over ein liten isfri mesa mellom Outpost Nunataks og Ricker Hills i Prince Albert Mountains i Victoria Land. Det vart kartlagd av den sørlege gruppa frå New Zealand Geological Survey Antarctic Expedition, 1962–63, som gav det dette namnet på grunn av fargane som indikerte «eld og svovel» (hellfire and brimstone på engelsk).
Nedslagsbergart
Ein nedslagsbergart eller impaktitt er ei gruppe metamorfe bergartar danna ved nedslag av ein meteoritt eller komet. Dei viktigaste er nedslagsbreksje, suevitt og nedslagslava eller nedslagssmeltebergart.
Aphrodite av Kylie Minogue
Aphrodite er det ellevte studioalbumet av den australske songaren Kylie Minogue, utgjeven den 30. juni 2010. Minogue byrja å arbeida med elektronisk musikk-produsenten Stuart Price, som seinare var den utøvande produsenten av albumet. Dei samarbeidde med ulike produsentar og låtskrivarar på albumet inkludert Jake Shears, Calvin Harris, Sebastian Ingrosso og Pascal Gabriel. Aphrodite har ein musikkstil som er liknande på dei andre albuma av Minogue og er for det meste ein dansepop og disco-album.
Etter utgjevinga mottok albumet positive omtalar frå kritikarar. I Australia nådde albumet andreplassen på ARIA Charts og vart seinare sertifisert platina. I Storbritannia nådde albumet fyrsteplassen på UK Albums Chart, ein prestasjon innhenta med det første studioalbumet hennar, Kylie (1988), på same veke 22 år tidlegare. Aphrodite var det fjerde studioalbumet av Minogue som nådde fyrsteplassen på den britiske hitlistene og gjorde henne den første songaren til å ha eit fyrsteplass-album i fire ulike tiår i landet, oppnå dette i 1980-åra, 1990-åra, 2000-åra og 2010-åra.